सबकुछ नॉर्मल होने पर भी संबंध न बना पाना, प्राइवेट पार्ट में दर्द, इन संकेतों को अनदेखा न करें
लंबे समय तक संबंध बनाने की इच्छा न होना ‘सेक्शुअल एनोरेक्सिया’ कहलाता है। ऐसे लोगों की सेक्शुअल रिलेशन बनाने की इच्छा नहीं होती। ऐसा क्यों होता है? सेक्शुअल एनोरेक्सिया क्या है, इसके बारे में बता रहे हैं सेक्सोलॉजिस्ट डॉ. राजन भोसले।
ऐसे कई कपल हैं जिनके पास अच्छा घर और सारी सुख-सुविधाएं हैं, लेकिन उनका सेक्शुअल रिलेशन सही नहीं। ऐसे कपल अपना हर काम परफेक्ट करते हैं, लेकिन फिजिकल रिलेशन की बात आते ही उनका सारा जोश ठंडा पड़ जाता है। लंबे समय तक संबंध बनाने की इच्छा न होना ‘सेक्शुअल एनोरेक्सिया’ कहलाता है। ऐसे लोगों की सेक्शुअल रिलेशन बनाने की इच्छा नहीं होती। ऐसा क्यों होता है? सेक्शुअल एनोरेक्सिया क्या है, इसके बारे में बता रहे हैं सेक्सोलॉजिस्ट डॉ. राजन भोसले।
काफी समय से हमारे बीच सेक्शुअल रिलेशन नहीं बना है। पति रोज कोई न कोई बहाना बनाकर संबंध बनाने से इनकार कर देते हैं। जब मैं उनसे इस बारे में बात करती हूं तो कहते हैं कि उनकी फिजिकल रिलेशन की इच्छा ही नहीं होती। मैं जानती हूं कि पति का किसी से अफेयर नहीं चल रहा। वो मेरा पूरा ख्याल रखते हैं, लेकिन सेक्शुअल रिलेशन से बचते हैं। ऐसा क्यों हो रहा है? क्या ये किसी रोग के संकेत हैं? 
यदि पार्टनर की संबंध बनाने की इच्छा नहीं होती और ऐसा लंबे समय से हो रहा है, तो ये सेक्शुअल एनोरेक्सिया के संकेत हो सकते हैं। जिस तरह ‘एनोरेक्सिया नर्वोसा’ में व्यक्ति की खाने की इच्छा मर जाती है, उसी तरह ‘सेक्शुअल एनोरेक्सिया’ में संबंध बनाने की इच्छा खत्म हो जाती है।
सेक्शुअल एनोरेक्सिया एक ऐसी मेंटल हेल्थ कंडीशन है जिसमें व्यक्ति की फिजिकल रिलेशन बनाने की इच्छा खत्म हो जाती है। ऐसी स्थिति में देर होने से पहले संभल जाना ही एकमात्र विकल्प है, वरना रिश्ते से अंतरंग पल गायब होने लगते हैं।
सेक्शुअल एनोरेक्सिया कुछ समय के लिए भी हो सकता है और लंबे समय के लिए भी। कई बार आपसी मनमुटाव व्यक्ति में मन पर इतना गहरा प्रभाव डालते हैं कि उसकी पार्टनर के साथ संबंध बनाने की इच्छा ही नहीं होती। यदि मतभेद जल्दी नहीं सुलझते तो व्यक्ति की बिना संबंध बनाए रहने की आदत पड़ जाती है, जिससे रिश्ते में दूरियां बढ़ती जाती हैं।
सेक्शुअल एनोरेक्सिया के कई कारण हो सकते हैं, जैसे बॉडी इमेज को लेकर हीनभावना, सेक्शुअली ट्रांसमिटेड डिजीज का डर, परफॉर्मेंस का प्रेशर, तनाव, डिप्रेशन, लंबी बीमारी, सर्जरी, करियर या बिजनेस में फेलियर, खुद को पार्टनर से कमतर समझना। कुछ समय के लिए फिजिकल रिलेशन की इच्छा न होना सामान्य है, लेकिन ऐसा लंबे समय तक रहना किसी भी कपल के रिश्ते के लिए सही नहीं है। ऐसी स्थिति में डिप्रेशन, खुद को लेकर हीनभावना जैसी अन्य समस्याएं भी हो सकती हैं।
पार्टनर से लंबे समय तक प्यार न मिलने से दूसरा पार्टनर इसे रिश्ते से बाहर खोजने लगता है। ऐसे में दूसरे पार्टनर के एक्स्ट्रा मैरिटल अफेयर होने की संभावना बढ़ जाती है।
सेक्शुअल एनोरेक्सिया की स्थिति यदि लंबे समय तक बनी रहती है तो एक्सपर्ट से मिलें और काउंसलिंग लें। जिस तरह हम अपनी पढ़ाई, करियर, सुख-सुविधाओं के लिए मेहनत करते हैं, उन्हें पाने के लिए लगातार कोशिश करते हैं। उसी तरह सेक्शुअल रिलेशन को हेल्दी बनाए रखने के लिए हमेशा मेहनत करनी चाहिए। जिस तरह बीमार होने पर हम डॉक्टर के पास जाते हैं, उसी तरह सेक्शुअल प्रॉब्लम्स होने पर एक्सपर्ट से मिलकर उसका समाधान करें।
मुझे फिजिकल रिलेशन के बाद वजाइना में जलन और दर्द होने लगता है। मैं समझ नहीं पा रही हूं कि ऐसा क्यों हो रहा है? क्या मुझे इसके लिए डॉक्टर के पास जाना चाहिए? 
फिजिकल रिलेशन के बाद वजाइना में जलन और दर्द ड्राइनेस के कारण भी हो सकता है। यदि कपल फिजिकल रिलेशन से पहले फोरप्ले के लिए समय निकालते तो महिला का शरीर कई बार संबंध बनाने के लिए तैयार नहीं हो पाता। ऐसे में ड्राइनेस की वजह से वजाइना में जलन और दर्द होने लगता है। महिला को फिजिकल रिलेशन के लिए तैयार होने में समय लगता है। महिला के लिए फिजिकल सेटिस्फेक्शन से ज्यादा जरूरी इमोशनल संतुष्टि होती है। जब तक उसे पार्टनर का प्यार नहीं मिलता उसका शरीर फिजिकल एक्ट के लिए तैयार नहीं हो पाता। इसलिए फोरप्ले पर खास ध्यान दें।
कई बार इन्फेक्शन या एलर्जी के कारण भी वजाइना में जलन और दर्द होता है। ऐसी स्थिति में दर्द या जलन को नजरअंदाज न करें और अपना इलाज कराएं।
इन्फेक्शन की स्थिति में दोनों पार्टनर का इलाज जरूरी है। एक का इलाज होने पर दूसरा पार्टनर फिर से उसे इन्फेक्शन दे सकता है। इन्फेक्शन का पता यदि जल्दी चल जाए तो इलाज बहुत आसान है। लेकिन देर होने पर खासकर महिलाओं की स्थिति गंभीर हो सकती है।
आप डॉक्टर से मिलकर अपनी जांच करा लें। यदि जरूरी हो तो दोनों पार्टनर अपना इलाज करा लें।
सेक्स सीरियसली के कुछ और सवालों के जवाब पढ़िए…
बहुत जल्द मेरी शादी होने वाली है। हम 3-4 साल तक बेबी प्लान नहीं करना चाहते। मैं जानना चाहती हूं कि हमें कौन सा कॉन्ट्रासेप्शन यूज करना चाहिए। क्या कंडोम सेफ कॉन्ट्रासेप्शन है? क्या इसके इस्तेमाल से प्रेग्नेंसी नहीं ठहरती?
शादी के बाद ज्यादातर कपल्स कंडोम का इस्तेमाल करना पसंद करते हैं। इसकी सबसे बड़ी वजह ये है कि इसका कोई साइड इफेक्ट नहीं है। गर्भनिरोधक गोलियां कई महिलाओं को सूट नहीं करतीं। ऐसे में कंडोम का उपयोग करना ही कपल्स को सुविधाजनक लगता है।
पूरा पढ़ने के लिए लिंक पर क्लिक करें...
मेरे पति शारीरिक संबंध बनाते समय अजीबोगरीब एक्सपेरिमेंट करने के लिए कहते हैं। कई बार मैं असहज हो जाती हूं, लेकिन उन्हें बुरा न लगे इसलिए कुछ कह नहीं पाती। क्या मुझे पति से इस बारे में बात करनी चाहिए? बात करने से कहीं बात बिगड़ तो नहीं जाएगी? कहीं इससे हमारे रिश्ते में मनमुटाव तो नहीं हो जाएगा?
पुरुष कई बार पत्नी से ऐसी डिमांड करते हैं जो उनके लिए बहुत मुश्किल होती है। कई बार ऐसे एक्सपेरिमेंट हाइजीनिक भी नहीं होते। हमारे पास कई महिलाएं आती हैं कि जिनकी शिकायत आप की तरह ही होती है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें